Document ID: 32008R0516

KOMISIJAS REGULA (EK) Nr. 516/2008
(2008. gada 10. jūnijs),
ar ko groza Regulu (EK) Nr. 1200/2005, (EK) Nr. 184/2007, (EK) Nr. 243/2007, (EK) Nr. 1142/2007, (EK) Nr. 1380/2007 un (EK) Nr. 165/2008 attiecībā uz atļaujas nosacījumiem konkrētām dzīvnieku ēdināšanā lietotām piedevām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
BASF Aktiengesellschaft saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu par atļaujas turētāja nosaukuma maiņu attiecībā uz Komisijas Regulu (EK) Nr. 1200/2005 (2), (EK) Nr. 184/2007 (3), (EK) Nr. 243/2007 (4), (EK) Nr. 1142/2007 (5), (EK) Nr. 1380/2007 (6) un Komisijas Regulu (EK) Nr. 165/2008 (7).
(2)
Minētās regulas atļauj konkrētu piedevu lietošanu. Atļauja ir piesaistīta atļaujas turētājam. Visos gadījumos atļaujas turētājs ir BASF Aktiengesellschaft.
(3)
Pieteikuma iesniedzējs apgalvo, ka BASF Aktiengesellschaft ar 2008. gada 14. janvāri ir pārveidots par BASF SE un ka BASF SE ir tas pats uzņēmums un tam tagad pieder minēto piedevu tirdzniecības tiesības. Pieteikuma iesniedzējs ir iesniedzis atbilstošus dokumentus, kas apstiprina tā apgalvojumu.
(4)
Atļaujas nosacījumu maiņas projekts ir tikai administratīvs un neietver attiecīgo piedevu jaunu novērtējumu. Par pieteikumu informēja Eiropas Pārtikas nekaitīguma iestādi.
(5)
Lai pieteikuma iesniedzējs no 2008. gada 14. janvāra varētu izmantot savas tirdzniecības tiesības ar nosaukumu BASF SE, jāmaina atļauju nosacījumi, kas stājas spēkā ar minēto dienu.
(6)
Tādēļ attiecīgi jāgroza Regula (EK) Nr. 1200/2005, (EK) Nr. 184/2007, (EK) Nr. 243/2007, (EK) Nr. 1142/2007, (EK) Nr. 1380/2007 un (EK) Nr. 165/2008.
(7)
Ir lietderīgi paredzēt pārejas periodu, kura laikā varētu izlietot pašreizējos krājumus.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 1200/2005 I pielikuma 2. ailes 1. ierakstā vārdus “BASF Aktiengesellschaft” aizvieto ar vārdiem “BASF SE”.
2. Regulas (EK) Nr. 184/2007 pielikuma 2. ailes 4d800. ierakstā vārdus “BASF Aktiengesellschaft” aizvieto ar vārdiem “BASF SE”.
3. Regulas (EK) Nr. 243/2007 pielikuma 2. ailes 4a1600. ierakstā vārdus “BASF Aktiengesellschaft” aizvieto ar vārdiem “BASF SE”.
4. Regulas (EK) Nr. 1142/2007 pielikuma 2. ailes 4a1600. ierakstā vārdus “BASF Aktiengesellschaft” aizvieto ar vārdiem “BASF SE”.
5. Regulas (EK) Nr. 1380/2007 pielikuma 2. ailes 4a62. ierakstā vārdus “BASF Aktiengesellschaft” aizvieto ar vārdiem “BASF SE”.
6. Regulas (EK) Nr. 165/2008 pielikuma 2. ailes 4a1600. ierakstā vārdus “BASF Aktiengesellschaft” aizvieto ar vārdiem “BASF SE”.
2. pants
Pašreizējos krājumus, kas atbilst noteikumiem, kurus piemēroja pirms šās regulas stāšanās spēkā, var turpināt laist tirgū un izmantot līdz 2008. gada 31. oktobrim.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 14. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 10. jūnijā

Labels: 0
3
17
6